Lily Weiding

Lily Weiding født Lilli Vejding (født 22. oktober 1924 på Frederiksberg, død 15. juni 2021<ref>[https://politiken.dk/kultur/art8094079/Nekrolog-Lily-Weiding-var-altid-prima-aldrig-donna "Nekrolog: Lily Weiding var altid prima - aldrig donna, politiken.dk, 16- juni 2021]</ref>) var en dansk skuespillerinde, der medvirkede i både skuespil og film.

 Opvækst og karriere 
Hun er datter af bassist Poul Knud Vejding og hustru Ane Marie Gaarsdal og fik plads på et kontor og modtog siden balletundervisning.

I 1942 debuterede hun som kun 17-årig på Frederiksberg Teater som Emily i Vor By og blev 1943-1945 uddannet på Det kongelige Teaters elevskole og var ansat på teatret de næste år. Derpå fik hun engagement på Riddersalen og var igen knyttet til Det kongelige Teater i flere omgange, bl.a. 1958-1966.

Lily Weiding fik også roller på Odense Teater, Husets Teater, Bristol Music Centers Teater og Betty Nansen Teatret.

Hun fik roller i My Fair Lady, Hedda Gabler, Lang dags rejse mod nat, Morgen og aften, Som man behager, Shen Te/Shui i Ta i Det gode menneske fra Sezuan, Celimene i Misantropen og Aske til Aske, Hedvig i Vildanden, Solveig i Peer Gynt, Alma i Flyvende Sommer, Patty i Een af tusind, Lucille i Lucretia, Ersilia i Nøgen, Mary i Den sovende Prins, Alkmene i Amfitryon 38, Alice i Vetsera blomstrer ikke for enhver, Ellinor i Bal i den borgerlige, Nora i Hvor gik Nora hen, da hun gik ud?, Karen-Muriel-Norma i Hotel Plaza Nr. 719, Emily-Celia-Dorothy-Mor i Æblet falder ikke langt fra stammen, Alice i Play Strindberg, Edna i Fangen på 14. sal og Anna i Frk. Reardon drikker lidt.

Hun har også instrueret American Buffalo i 1977, ligesom hun har medvirket i en række film. I 1986 spillede hun kongens søster Fedorika i DR tv-julekalender Jul på Slottet. Kongen blev spillet af Morten Grunwald, som hun giftede sig med i 1980.

 Hæder 
Gösta Ekman-prisen 1950
Teaterpokalen 1956
Holger Gabrielsens æreslegat 1956
Frederik Schybergs mindelegat 1961
Läkerols Kulturpris 1963
Bodil Ipsen-legatet 1964
Henkel-prisen 1966
Ridder af Dannebrog 1968 
Tagea Brandts Rejselegat 1970
Ingrid Jespersens Legat 1970
 Olaf Poulsen-legatet 1973
 Privatliv 
I 1945 blev hun gift med skuespilleren Sigfred Johansen. Efter hans død levede hun sammen med skuespilleren Mogens Wieth, med hvem hun fik døtrene Xenia og Julie Wieth, der også er uddannede skuespillere.

Lily Weiding dannede fra 1965 par med skuespilleren Morten Grunwald. I 1968 fik de datteren, Tanja Grunwald og blev gift i 1980. Lily Weiding er mormor til Amalie Schjøtt-Wieth og Johan Suurballe Wieth, der er guitarist i bandet Iceage. Ægteskabet med Morten Grunwald varede til dennes død 14. november 2018.

 Filmografi 

 Film 
 Tyrannens fald – 1942
 Damen med de lyse handsker – 1942
 De kloge og vi gale – 1945
 Billet mrk. – 1946
 Oktoberroser – 1946
 Familien Swedenhielm – 1947
 Tre år efter – 1948
 Kristinus Bergman – 1948
 Tante Tut fra Paris – 1956
 Ingen tid til kærtegn – 1957
 Tre må man være – 1959
 Halløj i himmelsengen – 1965
 Martha – 1967
 Tjærehandleren – 1971
 Olsen-bandens sidste bedrifter – 1974
 En dag i oktober – 1991
 Det forsømte forår – 1993
 De grønne slagtere – 2003

 Tv-serier 
 Jul på Slottet - 1986

 Referencer 

 Eksterne henvisninger 
 
 Kraks Blå Bog'' 1974

Skuespillere fra Danmark
Riddere af Dannebrog
Modtagere af Tagea Brandts Rejselegat
Danskere i 1900-tallet
Personer i Kraks Blå Bog (afdøde)
Reumertprisen for årets kvindelige birolle
Modtagere af Ole Haslunds Kunstnerfonds legat
Modtagere af Teaterpokalen